รู้สึกปวดหัวฝั่งซ้ายข้างบนบ่อยๆค่ะ เวลาปวดหนูชอบทุบหัวชอบหยิกบางทีมันจะหายปวดสักพักแล้วก็กลับมาปวดอีก พอนอนลงก็รู้สึกหายปวด พอลุกเดินก็กลับมาปวดมาก
สวัสดีค่ะ การวินิจฉัยที่เป็นไปได้-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจเป็นๆหายๆได้ระหว่างวัน-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหากเป็นมากระหว่างวัน เป็นๆหายๆ อาจจะคิดถึงปวดหัวจากการใช้งานมากที่สุดการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์